Аҟәатәи ашколқәа руак жәабран 4 рҟынӡа иадыркуеит
© Sputnik Cухумская школа № 10
© Sputnik
Аҟәа ақалақь ахадара аҵара аусбарҭа адыррақәа рыла, аҳҭнықалақь арҵаҩцәа 700-ҩык рҟынтәи акоронавирус 15-ҩык ирымоуп, 8000-ҩык аҵаҩцәа рҟынтәи – 69-ҩык.
АҞӘА, ажьырныҳәа 26 - Sputnik. Аҟәатәи ашкол №10 жәабран 4 рҟынӡа иадыркуеит ҳәа арадио Sputnik иазеиҭалҳәеит Аҟәа ақалақь ахадара аҵара аусбарҭа аиҳабы Асҭанда Ҭаркьылԥҳа.
Ашкол арктәуп ҳәа рыӡбеит аа-класск рҿы COVID-19 анаадырԥш ашьҭахь.
“Ашкол адирекциа иҟарҵаз аҳәарала иахьа инаркны жәабран 4 рҟынӡа аҵаҩцәа аушьҭуп. Ахәыҷқәа аҩныҟатәи адҵақәа рыҭан рхы иақәиҭтәхоит", - ҳәа лҳәеит Ҭаркьылԥҳа.
Егьырҭ аусбарҭа анапаҵаҟа иҟоу ашколқәеи ахәыҷбаҳчақәеи русура иацырҵоит.
Ҭаркьылԥҳа илҳәеит иҟоу акоронавирустә ҭагылазаашьа шыуадаҩугьы, ашколқәеи ахәыҷбаҳчақәеи раркра шиашам, аҵаратә процесс иара усгьы ишышьшьылаҳау.
26 Ажьырныҳәа, 13:27
Лара лажәақәа рыла, аҵаратә процесс аамҭа-аамҭала иахьаанкылахо ахәыҷқәа аҵара ргәы шахнаршәо.
Аҟәа ақалақь ахадара аҵара аусбарҭа адыррақәа рыла, аҳҭнықалақь арҵаҩцәа 700-ҩык рҟынтәи акоронавирус 15-ҩык ирымоуп, 8000-ҩык аҵаҩцәа рҟынтәи – 69-ҩык.
Аҟәа зынӡа 412 класс рҟынтәи 23 акарантин ахь иҟоуп.
26 Ажьырныҳәа, 10:35